Adrian. Mand, 35 år. Hvordan ser du din fremtid i TRUTH? (sæt et kryds. Scenariets anden del) - PDF
Download "Adrian. Mand, 35 år. Hvordan ser du din fremtid i TRUTH? (sæt et kryds. Scenariets anden del)"
1 ROLLER I det følgende er de fem roller. Inden de uddeles, skal du som spilleder folde valgmulighederne til de to sidste akter (højre kolonne) ind. Du klipper ved den stiplede linje (ca. halvvejs er nok) herefter folder du tilpas meget ind til, at man ikke kan se hvad der står til 2. og 3. akt, men uden at det dækker for teksten i venstre kolonne (som vist til til højre). Evt. kan du tilføje tape, så de ikke folder sig ud af sig selv. Spilleren starter med at sætte et kryds i den boks til 1. akt, som passer bedst til, hvordan de vil spille deres karakter. Ved starten af 2. akt folder spilleren den øverste højre del af sit karakterark ud og sætter et kryds og ligeledes åbner og krydser spilleren til 3. akt den nederste til højre. Der står til karaktererne ikke noget om de andre karakterer kun dem der har en nær relation ellers er det op til spillerne selv at fortolke, hvordan deres karakter har det med de andre karakterer.
2 Adrian Mand, 35 år. Du blev en del af TRUTH for 11 år siden, da du blev færdig med din uddannelse. Du blev spottet af TRUTH s talentafdeling. For omkring to år siden holdt du et foredrag om sikkerhedspolitikken for ungdomspartiet. Under foredraget var der en ung kvinde, der var særdeles aktiv. Da du fandt hendes synspunkter interessante, inviterede du hende ud på en kop kaffe. Denne unge kvinde er Maggie. Du brugte dine kontakter til at få hende ind i TRUTH. Udover arbejdet har i med tiden også fået et seksuelt forhold til hinanden. Dit forhold til Maggie er karakteriseret ved (sæt et kryds. Scenariets første del) Du blev forelsket i hende og elsker hende højt den dag i dag. Du ville gerne gøre jeres forhold officielt, men ved, at det ikke ville være accepteret på arbejdspladsen. Du har stor respekt for hendes synspunkter og I hygger jer godt sammen, men mere ønsker du ikke med hende. Maggie er højt respekteret i partiet, så ved at hjælpe hende, hjælper du også dig selv til at kunne stile højt. I er en stærk duo. Hvordan ser du din fremtid i TRUTH? (sæt et kryds. Scenariets anden del) Du er så tæt på toppen og vil gerne nå helt op og blive en del af ledelsen. Du ser, hvordan det slider på dem, som er længer oppe og er sådan set glad og tilfreds med den position du har nu. Er TRUTH vejen frem for dig, eller burde du overveje at skifte karriere? Klip og fold ind Maggie er gravid. Hvordan har du det med udsigten til at være far? (sæt et kryds. Scenariets tredje del) Hvad er det for en forskruet verden vi sætter et barn i? Gør TRUTH verden til et bedre sted? Det passer dig rigtigt godt. karrieren er oppe at køre og en god alder til at etablere familie. Du er glad for udsigten til at skulle være far, men hvordan vil omgivelserne reagere? Du har haft en hemmelig affære med en kvinde, som du har fået ind i TRUTH.
3 Cathrine Kvinde, 16 år. Du er lige startet i TRUTH, men det forhindrer dig ikke i at tro på sagen og glæde dig til at komme i gang med arbejdet. Du har lige så langt tilbage du husker, blevet fodret med politisk materiale fra dine forældre, der begge er fremtrædende partimedlemmer og det altid været en fast del af din tilværelse, hvilket også er en del af grunden til, du har kunnet få lov til at være en del af TRUTH. Dit syn på TRUTH som organisation er (sæt kryds. Scenariets første del): Det er en vigtig opgave vi udfylder. Uden os ville kaos regere vores fædreland! Det er fedt at arbejde her og du håber at kunne stige til et indflydelsesrig stilling og gøre dine forældre stolte. Du havde altid troet at dette var den eneste virkelighed og det bedste job i verden, men der er ikke nogle af dine kolleger, du kan relatere dig til. De er alle så gamle. Hvordan ser du dit sociale liv? (sæt kryds. Scenariets anden del): Du savner at hænge ud med vennerne og feste til den lyse morgen. Det er bare så svært at få tid. Du har ikke særlig meget af det og den tid du har, går på den fyr du mødte for nogle uger siden. Du har så svært ved at koncentrere dig om arbejdet i de her dage. Nåh ja, hvis man gerne vil have en god karriere, bliver man nok nødt til at have en periode med lidt mindre socialt liv Klip og fold ind Er TRUTH din vej frem? (sæt kryds. Scenariets tredje del): Ja, du ønsker at gøre din familie stolte og en god karriere er vejen frem. Nej, du føler, du ofrer for meget på en sag du ikke rigtig tror på. Du ville hellere prioritere andre ting. Måske, du er sådan set glad ved arbejdet og mener du udfylder et meningsfuldt stykke arbejde, men du drømmer om mere socialt liv.
4 Elanor Kvinde, 81 år. Du har været en del af TRUTH siden tidernes morgen. Du er en stærk og velanset arbejder, men rundt omkring i krogene hører du nogle gange ord som: Er hun ikke ved at miste tråden?, Burde hun ikke snart træde af og hygge med nogle planter? osv. Du har rejst meget som del af dit arbejde og har altid været meget social, primært med de kolleger du har haft gennem årene i TRUTH du er dog efterhånden alderspræsident og har set mange mennesker komme og gå. Derhjemme er du dog ikke særlig social og holder dig primært til dine katte og den ugentlige samtale med bageren om søndagen, når du henter morgenbrød. Du er enkefrue fordi (sæt et kryds scenariets første del): Du er ikke kommet dig over din mands død og er stadig i sorg over hans bortgang. Du har taget et bevidst valg og har viet dit liv til arbejde. Det er meget nemmere sådan. Du drømme om at have en mand, men har endnu ikke fundet en at dele dit liv med. Du leder desperat videre efter manden i dit liv. Hvordan ser du din position i TRUTH? (sæt et kryds. scenariets anden del) Du tager de andres kommentarer meget til dig. Er du ved at blive for gammel? Du hører de andres kommentarer, men du skal vise dem, for du er en gammel rotte i faget og kender mange listige tricks. Du har viet hele dit liv til TRUTH. Er der noget du er gået glip af? Kærlighed? Børn? Har du begået en stor fejl? Klip og fold ind Hvordan ser din fremtid ud? (sæt et kryds. scenariets tredje del) Du har valgt at gå på pension ved udgangen af måneden. Det der med at passe planter lød ikke helt dårligt. Du har taget en fast beslutning om at vie resten af dine dage til TRUTH. Det er det, der giver dit liv mening. Du er ved at være lidt oppe i alderen, men vil TRUTH kunne fungere uden dig? Du føler en stærk loyalitet til projektet og bliver nødt til at fortsætte, til du er sikker på, at en anden kan overtage efter dig.
5 James Mand, 29 år. Du startede som soldat. En patriot, der kæmpede for sit fædreland. Du var glad for det, du var god til det og ville helst af alt fortsætte med det. Det var før ulykken. Et skud der gjorde dig lam fra hoften og ned. Din tid i felten har også givet dig andre varige men, da du har nogle krigstraumer med i rygsækken. Det er ved at være fem år siden ulykken, der vendte op og ned på dit liv. Efter et år med genoptræning, fik du en stilling ved TRUTH. Dit forhold til din nuværende situation er (sæt et kryds. Scenariets første del): Du hader det! Det var ikke planen for dit liv. Du skulle ud og tjene landet i felten og nu sidder du her som en anden krøbling. Krigen tog hårdt på dig og du er egentlig lettet over, at ikke skulle ud og bevidne grusomhederne med dine egne øjne. Nogle af historierne ripper dog af og til op i dine krigstraumer. Du har fundet en ny, højere mening. Gennem arbejdet ved TRUTH, kan du hjælpe med at beskytte landet mod sine indre fjender. Når du sover drømmer du om? (sæt et kryds. Scenariets anden del): Du drømmer om dengang du kom til at skyde et barn. Selvom du kæmpede for fædrelandet tænker du tit over om krigen var det værd. I drømmen er du og dine soldaterkammerater er i krig for at beskytte fædrelandet. Du ser dine venner blive skudt i smadder en efter en. Drømmen slutter med at du bliver skudt og du vågner med voldsomme fantomsmerter i dit ben. Du drømmer om, du svømmer i et hav af papirer og kæmper for ikke at drukne i dem og alle deres ord Klip og fold ind Hvordan ser din fremtid ud? (sæt et kryds. Scenariets tredje del): Du har set grusomheder nok fra dette land og vil flygte til et andet land, hvor du kan leve i fred. Du overvejer at røbe TRUTH s hemmeligheder og derefter forlade denne verden. Et endeligt opgør med dette frygtelige land og dets hemmelighedskræmmeri. Du har dræbt for fædrelandet og set dine venner blive dræbt. Hvis du giver op, har det alt sammen været forgæves. Derudover har du ingen andre karrieremuligheder end TRUTH.
6 Maggie Kvinde, 24 år. Du mødte Adrian for to år siden, til en af hans foredrag om sikkerhedspolitikken. I faldt hurtigt godt i spænd og siden da er du blevet en del af TRUTH, som han fik dig med i. Adrians og dit forhold er dog også mere end blot arbejde, da det med tiden har udviklet sig til et seksuelt forhold. Selvom du er ung, spiser sundt og motionerer, har du den seneste tid gået og følt dig skidt tilpas. Det betyder meget for dig at få en god karriere. Dit forhold til Adrian er karakteriseret ved (sæt et kryds. Scenariets første del): Din plan ved foredraget var at komme ind i partikontorerne og opnå magt. Her var og er Adrian stadig en meget brugbar puslespilsbrik. Adrian udstrålede så meget magt under foredraget, at du med det samme blev tiltrukket af ham. I har så meget til fælles I deler de samme værdier og vil begge det bedste for fædrelandet. Du finder ud af at du er gravid og skal fortælle det til Adrian, hvordan forholder du dig til det (sæt et kryds. Scenariets anden del): Det var ikke planen med et barn nu, med barn og karriere kan vel også stemme overens. Du vil egentlig gerne have et barn, men du kan være lidt bekymret for omgivelsernes reaktion, for din affære med Adrian er jo hemmelig. Din karriere betyder alt for dig. Et barn passer absolut ikke ind i dette billede, men der er jo også en mulighed for, at fjerne et barn fra et billede Klip og fold ind Hvad er dit syn på udsigterne med TRUTH som arbejdsplads? (sæt et kryds. Scenariets tredje del): Hvem kan have ondt i røven over en hemmelig romance? I skjulte det for at forblive professionelle og det har I gjort godt. Det burde kun give point i det store hele ift. din fortsat karriere i TRUTH. Du frygter, hvis rygtet om dig, Adrian og baby spredes, så vil din karriere være slut, i alt fald i TRUTH men måske frygten bare er i dit hoved? Intet er ændret, du hører til her og intet skal gå mellem dig og din karriere.
TRUTH. Et scenarie til VikingCON Maj Kondrup. Lasse Blichfeldt
TRUTH Et scenarie til VikingCON 2016 Af Maj Kondrup Lasse Blichfeldt Velkommen til TRUTH og tak for at du har valgt at køre scenariet! TRUTH er et scenarie om hvordan et propagandainstitut manipulerer